Nikon D5300

Nikon D5300 je digitálna zrkadlovka s objímkou Nikon F s telom z polyméru vyztuženého uhlíkovými vláknami a ďalšími novými technológiami, uvedená spoločnosťou Nikon dňa 17. októbra 2013.

Zrkadlovka má nový obrazový snímač EXPEED 4 a tiež je prvou digitálnou zrkadlovkou, ktorá má vstavané Wi-Fi a GPS. Zo svojím predchodcom Nikon D5200 zdieľa rovnaký 24-megapixelový snímač obrazu, avšak bez AA filtra, podobne ako v modeli Nikon D7100.

Technické údaje
 Obrazový procesor EXPEED 4 s nižšou spotrebou energie; rozšírená životnosť batérie na 600 snímkov na 1 nabitie.
 Full HD video 1080p s automatickým zaostrovaním tiež v bezkompresnom video formáte. Je prvou digitálnou zrkadlovkou Nikon s obrazovou frekvenciou 60/50p pri Full HD rozlíšení.
 Vstavaný GPS prijímač.
 Vstavané Wi-Fi.
 Automatická korekcia laterálnej chromatickej aberácie pre snímky formátu JPEG. Dáta sú ukladané v súboroch RAW a použiteľné prostredníctvom nástrojov Nikon Capture NX či View NX.
 Nový optický člen typu "pentamirror" s 95% pokrytím.
 Deväť špeciálnych efektov.
 Aktívna funkcia D-Lighting.
 Vstavaný mód HDR.
 Vstavaný intervalometer pre time-lapse fotografiu.
 Tichý režim snímania.
 Vstavané čistenie snímača oklepávaním, riadená cirkulácia vzduchu vo vnútri zrkadlovej šachty.
 HDMI výstup pre HD video.
 Vstavané spracovanie RAW súborov s rozšíreným menu pre spracovanie fotografií bez použitia počítača: D-Lighting, redukcia Červených očí, orezanie, Monochromatická fotografia a efekty použitím filtrov, vyváženie farieb, obrazové prekrytie, NEF (RAW) spracovanie, rýchle retušovanie, zrovanie/skreslenie, rybie oko, farebná skica, farebná kresba, perspektíva, efekt miniatúry, selektívne farby, úprava videa, porovnávanie.
 Dva mikrofóny pre stereo zvuk.
 3,2" (81 mm) otočný a vyklápací LCD displej.
 Lítium-iónová batéria EN-EL14 alebo EN-EL14A
 Nepatrne menšie a ľahšie telo (480 g) oproti svojmu predchodcovi.

Podobne, ako ostatné digitálne zrkadlovky na spotrebiteľskej úrovni, ani D5300 nemá vstavený pohon automatického zaostrovania, a plne-automatické zaostrovanie požaduje jeden zo súčasných 166 objektívov s integrovaným pohonom automatického zaostrovania.

Referencie

Iné projekty

Externé odkazy
 Nikon D5300 stránka produktu na Nikon Global
 Nikon D5300 Manuál  Nikon

Zdroj

Digitálne zrkadlovky Nikon
Digitálne fotoaparáty so živým náhľadom